《送友人》
明代·释今四

几年同采越山薇，此去天涯欲息机。黄菊满篱人独远，白云当路雁同归。

秋风拄杖还登岳，夜雨孤帆下钓矶。云水故交轻一别，暂时相失莫相违。

作者简介：今四，字人依。新会人。俗姓张，原名圣睿。诸生。年三十馀，出世礼枞堂禅师薙染。明桂王永历十一年（一六五七），皈华首老和尚受具，充记室，出为海幢典客。及石鉴和尚分座栖贤，以监院副之。后以母老归养，竟坐化于象岭下。事见《海云禅藻集》卷三。